

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL KLAIPĖDOS MIESTO SAVIVALDYBĖS LĖŠOMIS IŠ DALIES FINANSUOJAMŲ KULTŪROS AR MENO SRIČIŲ PROJEKTŲ SUTARTIES IR ATASKAITOS FORMŲ IR PROGRAMŲ ATASKAITŲ FORMŲ PATVIRTINIMO**

2020 m. balandžio 10 d. Nr.AD1- 492

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 4 punktais ir Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašo, patvirtinto Klaipėdos miesto savivaldybės tarybos 2017 m. liepos 27 d. sprendimu Nr. T2-187 „Dėl kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo“, 81 punktu:

1. Tvirtinu pridedamas:

1. Klaipėdos miesto savivaldybės biudžeto lėšomis iš dalies finansuojamo kultūros ar meno srities projekto sutarties formą;

2. Kultūros ar meno srities projekto įgyvendinamo veiklos rezultatų ataskaitos formą;

3. Kultūros ar meno srities projekto dalinio finansavimo iš savivaldybės biudžeto lėšų faktines išlaidas patvirtinančių dokumentų sąrašo formą;

4. Jūrinių tradicijų puoselėjimo ir sklaidos programos projekto įgyvendinimo veiklos tarpinės ataskaitos formą;

5. Jūrinių tradicijų puoselėjimo ir sklaidos programos projekto įgyvendinimo 3 metų veiklos galutinės ataskaitos formą;

6. Muzikinių programų rėmimo programos projekto įgyvendinimo veiklos tarpinės ataskaitos formą;

7. Muzikinių programų rėmimo programos projekto įgyvendinimo 3 metų veiklos galutinės ataskaitos formą;

8. Teatrinio meno sklaidos programos projekto įgyvendinimo veiklos tarpinės ataskaitos formą;

9. Teatrinio meno sklaidos programos projekto įgyvendinimo 3 metų veiklos galutinės ataskaitos formą;

10. Klaipėdoje rengiamų tęstinių tarptautinių meno renginių programos projekto įgyvendinimo veiklos tarpinės ataskaitos formą;

11. Klaipėdoje rengiamų tęstinių tarptautinių meno renginių programos projekto įgyvendinimo 3 metų veiklos galutinės ataskaitos formą;

12.Programos „Europiada Klaipėdoje“ projekto įgyvendinimo 3 metų veiklos rezultatų galutinės ataskaitos formą;

13. Programos „Didžiųjų burlaivių regata Klaipėdoje „The Tall Ships Races 2021“ 3 metų veiklos rezultatų galutinės ataskaitos formą;

14. Programos projekto dalinio finansavimo iš savivaldybės biudžeto lėšų faktines išlaidas patvirtinančių dokumentų sąrašo formą.

2. Pripažįstu netekusiais galios Klaipėdos miesto savivaldybės administracijos direktoriaus 2018 m. gegužės 21 d. įsakymo Nr.AD1-1267 „Dėl Klaipėdos miesto savivaldybės lėšomis iš dalies finansuojamų kultūros ar meno sričių projektų bei programų sutarčių ir ataskaitų formų tvirtinimo“ 1–3 ir 5–13 punktus.

|  |  |
| --- | --- |
| Savivaldybės administracijos direktorius | Gintaras Neniškis |